**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 21.8. 2018**

● **Futures ceny zrnín na burzách k 21.8.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 209,00 | IX.´18 | *▼* |
| CBoT Chicago | 179,40 | XII.´18 | *▲* |
| KBB Bratislava | 159,25 | X.´18 | *▲* |
| **Kukurica** | | | |
| MATIF Paríž | 189,50 | XI.´18 | *▼* |
| CBoT Chicago | 120,75 | XII.´18 | *▼* |
| BÉT Budapešť | 153,31 | IX.´18 | *▼* |
| KBB Bratislava | 145,08 | X.´18 | *▲* |
| **Repka olejka** | | | |
| MATIF Paríž | 384,25 | XI.´18 | *▲* |
| KBB Bratislava | 357,67 | X.´18 | *▲* |

*Kurz (NBS): EURO/USD: 1,1420 ▲ ; EURO/HUF: 323,53 ▼*

*Trend: od posledného predošlého údaju: nárast ▲ ; resp. pokles ▼*

* **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 16.augustu 2018**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **213,50** | ▲ | DS | DE | Hamburg | **210,00** | ▲ | DS | DE | Mannheim | **197,00** | ▲ | DS |
| FR | Rouen | **-** | - | DP | FR | Rouen | **-** | - | DP | FR | Bordeaux | **-** | - | DP |
| BE | Brusel | **226,00** | ▲ | DP | BE | Brusel | **229,00** | ▲ | DP | HU | Budapešť | **154,57** | ▲ | GEX |
| HU | Transdanub | **164,88** | ▲ | FG | HU | Budapešť | **-** | **-** | GEX | AT | Viedeň | **-** | - | DS |
| AT | Viedeň | **-** | - | DS | AT | Viedeň | **-** | - | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | ▲ | DF | RO | Mutenia | **159,75** | ▼ | DS |
| CZ | Praha | **171,32** | ▲ | DF | CZ | Praha | **142,90** | ▲ | DF | SK | Bratislava | **154,37** | - | DP |
| RO | Constanta | **172,99** | ▼ | FOB | RO | Mutenia | **178,06** | ▲ | DS | **raž potravinárska** | | | | |
| SK | Bratislava | **153,22** | ▼ | DP | SK | Bratislava | **137,02** | ▲ | DP | DE | Hamburg | **212,00** | - | DS |
| **pšenica kŕmna** | | | | | **jačmeň sladovnícky** | | | | | CZ | Praha | **-** | - | DF |
| DE | Hamburg | **211,00** | ▲ | DS | DE | Stuttgart | **273,50** | ▲ | DS | SK | Bratislava | **-** | **-** | N |
| HU | Transdanub | **150,87** | ▲ | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **-** | - | DF | FR | Rouen | **-** | **-** | DP | ES | Cordoba | **210,00** | ▲ | DS |
| AT | Viedeň | **-** | **-** | DS | PL | Zachodni | **-** | - | DF | FR | Port-la-Nouvelle | **-** | - | DP |
| SK | Bratislava | **136,76** | ▼ | DP | SK | Bratislava | **-** | **-** | - | IT | Bologna | **-** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné.

D – dodané; S – silo; DS – zo sila, na nákladnom aute; DP – z farmy, na nákladnom aute;

DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 33.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 155 - 165 | 150 - 160 | 165 - 170 |
| **kvalita A** | 150 - 155 | 140 - 150 | 150 - 160 |
| **kvalita B** | 130 - 145 | 130 - 140 | 130 - 150 |
| **Pšenica kŕmna** | 130 | 125 – 130 | 150 |
| **Jačmeň sladovnícky** | 175-195 | - | 200 |
| **Jačmeň kŕmny** | - | 125 - 130 | 140 - 170 |
| **Kukurica na zrno** | - | - | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Po kulminácii cien pšenice a kŕmneho obilia začiatkom augusta, ceny komodít na svetovom trhu pomaly klesajú. Napr. vo francúzskom meste Rouen bola cena pšenice potravinárskej k 6.8. na úrovni 222,43 €/t a v nemeckom Hamburgu 223,- €/t. K tomu istému dátumu však v Bratislave bola cena len 151,46 €/t, v Maďarsku okolo 155,- €/t a v Čechách sa blížila cena k 170 €/t, podobne ako v Poľsku. Na začiatku augusta t.r. začala stúpať aj cena kŕmneho obilia, napr. pšenica kŕmna v Hamburgu bola k 6.8. v cene 221,- €/t, v Rotterdame dokonca 223,50 €/t, kým v Bratislave o takmer deväťdesiat eur menej - len 134,12 €/t. Tento nepomer spôsobuje znevýhodňujúca poloha vnútrozemských krajín únie a obmedzené možnosti dopravy na svetové obchodné miesta, ako aj obchodné marže.

V Ruskej federácii skorý zber nasleduje skorý osev ozimín pre úrodu roku 2019. K 20.augustu už obsiali 400 000 ha, čo je asi 4x viac ako to bolo o tomto čase vlani. Zber ozimnej pšenice vo Veľkej Británii bol k polovici augusta ukončený na 80% s priemernou úrodou 7,7-8,0 t.ha-1 , čo je pod ich 5-ročným priemerom (8,2 t.ha-1). Futures ceny pšenice potravinárskej na americkej burze v 33.týždni klesli najmä kvôli očakávaným zvýšeným vývozom tejto komodity z Ruska, ako aj vďaka ostatným pozitívnym odhadom USDA (ministerstva poľnohospodárstva Spojených štátov).

Nemecká ministerka poľnohospodárstva, Julia Klöckner, povolí výnimky z určitých environmentálnych pravidiel, aby pomohla farmárom prekonať prudký nárast cien krmív pre zvieratá. Nateraz však odmietla inú formu núdzovej podpory pre výrobcov postihnutých suchom.

*Zdroje: Európska Komisia; IEG Vu; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)